**Самозапошљавање**

Постоје неколико погрешних ставова о предузетницима и предузетништву.

1. Предузетништво је само за млађе генерације.
2. Успешни предузетници су само они који имају најкреативнију и најоргиналнију идеју.
3. Већину предузетника мотивише новац или похлепа.
4. Већина предузетника, нарочито у високотехнолошким делатностима, поседује докторску диплому.
5. Предузетници се разликују од осталих људи још од рођења.
6. Да би предузетник био успешан, мора да има диплому пословне школе.
7. Већина предузетника су милионери.
8. Не можете успети као предузетник, уколико нема ко да вас фининансира.

Ове тврдње су погрешне.

Оно што је тачно је да су **предузетници срећнији од оних који раде за друге.**

**Предузетништво** има креативну функцију- појединац или група партнера стварају нове вредности.

**Предузетник** је физичко лице, које је регистровано и које у виду занимања обавља све законом дозвољене делатности, ради стицања добити. Ту укључујући и уметничке и старе занате и послове домаће радиности(плетење, израда сувенира, израда оклагија ...)

Особине предузетника: страст и инспирација, преузимање ризика, самодисциплина (улагање у свој напорни рад да би сте развили бизнис), планирање, конкурентска предност, репутација(добар глас), управљање новцем, пажња усмерена према постојећим клијентима, брига о себи(како бисте развили успешан посао, потребно је и водити бригу о себи).

Мотиви: амбиција појединца да оствари зараду и успех у послу, којим ће обезбедити довољно средства за квалитетан живот себи и своје породице. Важан мотив је и да чини нешто корисно и вредно, што доприноси напретку, као и бављење послом у којим ужива.

Предности: ниски трошкови оснивања, само упис у регистар, прилагођавање(одлукама предузетника), пословни углед(добар глас), само је преузетник и његова имовина за опорезивање.

Недостаци: предузетник углавном зависи од своје финансијске моћи, ризик(одговорност), трајност предузећа.